«500 ҒАЛЫМ» ҒЫЛЫМИ ТАҒЫЛЫМДАМАЛАР: АҚШ-та ҚАЗАҚСТАНДЫҚ ҒАЛЫМ БИОТЕХНОЛОГИЯЛАРДЫ ЗЕРТТЕП ЖҮР
"«500 ҒАЛЫМ» ҒЫЛЫМИ ТАҒЫЛЫМДАМАЛАР: АҚШ-та ҚАЗАҚСТАНДЫҚ ҒАЛЫМ БИОТЕХНОЛОГИЯЛАРДЫ ЗЕРТТЕП ЖҮР"|"https://bolashak.kz/kz/allnews/500-alym-ylymi-taylymdamalar-sh-ta-azastandy-alym-biotehnologiyalardy-zerttep-zhr"
TITLE: «500 ҒАЛЫМ» ҒЫЛЫМИ ТАҒЫЛЫМДАМАЛАР: АҚШ-та ҚАЗАҚСТАНДЫҚ ҒАЛЫМ БИОТЕХНОЛОГИЯЛАРДЫ ЗЕРТТЕП ЖҮР
URL: https://bolashak.kz/kz/allnews/500-alym-ylymi-taylymdamalar-sh-ta-azastandy-alym-biotehnologiyalardy-zerttep-zhr
META: "«500 ҒАЛЫМ» ҒЫЛЫМИ ТАҒЫЛЫМДАМАЛАР: АҚШ-та ҚАЗАҚСТАНДЫҚ ҒАЛЫМ БИОТЕХНОЛОГИЯЛАРДЫ ЗЕРТТЕП ЖҮР"|"https://bolashak.kz/kz/allnews/500-alym-ylymi-taylymdamalar-sh-ta-azastandy-alym-biotehnologiyalardy-zerttep-zhr"
TOTAL WORDS: 392
TEXT: Орталық туралы Болашақ стипендиясы Басқа гранттар Ғылыми тағылымдамалар Ақерке Төлеуғазықызы С. Сейфуллин атындағы Қазақ агротехникалық зерттеу университетінің оқытушысы, философия докторы. Болашақ бағдарламасының 500 ғалым жобасының 2024-жылғы стипендиаты. Қазіргі таңда АҚШ, Мичиган штаты университетінің құрамындағы “Анаэробты ашыту бойынша ғылым және білім беру орталығы” базасында тағылымдамадан өтуде. Бұл орталық органикалық қалдықтарды терең өңдеу негізінде құны жоғарылатылған өнімдер өндіру бағытындағы әлемге танымал жетекші орталықтардың бірі болып табылады. Менің тағылымдамадан өту мерзімім 8 айға жоспарланған. Осы уақыт аралығында “Қант өндірісі қалдықтарынан биосутек және биометан тәрізді құны жоғарылатылған өнімдерді қатар өндіру ерекшеліктерін зерттеу” тақырыбындағы ғылыми зерттеу жұмыстарын жүзеге асыруға қажетті әдіс-тәсілдерді меңгеру жоспарланған. Сапарға дайындық DS2019 формасын толтыру, виза алу процестерімен басталды. Әрине, жаңа елге жақсы бейімделу үшін АҚШ мәдениеті мен әдет-ғұрпына, ережелер мен талаптарына қатысты жалпы ақпараттармен танысып өзімді психологиялық тұрғыдан дайындадым. Еліміз қоршаған ортаның органикалық қалдықтармен ластану деңгейі бойынша әлем бойынша алғашқы ондыққа кіреді, бұл дегеніміз өте үлкен көлемде бөлінетін өндіріс қалдықтары кәдеге жаратылмай қоршаған ортаға төгіліп, өте үлкен зиян келтіруде. Сонымен қатар, өңдеуші кәсіпорындардың ірі тонналық қалдықтарын тиімсіз басқару және онымен байланысты қоршаған ортаның ластануы, құнды, жаңартылатын өндіріс ресурстарын сарқып жатыр. Сол себепті органикалық қалдықтарды қайта өңдеп, олардан құны жоғарылатылған өнімдер алу еліміз үшін өте өзекті мәселелердің бірі, сол себепті мен өз зерттеу жұмыстарымда осы бағытты таңдадым. Қазіргі таңда Министрлігінің Ғылым комитеті тарапынан қаржыландырылатын “Көміртек құрамдас қалдықтарды биоконверсиялаудың интеграцияланған жүйесін әзірлеу” жобасының жетекші ғылыми қызметкері болып табыламын. Бұл жобада органикалық қалдықтардан биотехнологиялық әдістерді қолдана отырып биосутегі және биометан өндіру әдістерін интеграциялау бойынша зерттеулер жүзеге асырылып жатыр. Демек, ірі тонналық қалдықтарды кәдеге жарату және құны жоғарылатылған өнімдерді өндіру мәселесін қатар шешуге болады. Мен анаэробты ашыту процестерін бақылаудың жаңа аналитикалық құралдарымен және әдістерімен жұмыс істеу дағдыларын игердім, сонымен қатар ағылшын тілінде ғылыми мақалалар жазу бойынша дағдыларымды жетілдірдім. Өзімнің ғылыми салам бойынша соңғы жетістіктер мен трендтер туралы ақпарат алдым. Тағылымдамадан кейін мен осы ғылыми бағыттағы зерттеулерді жалғастырып, қазақ еліне пайдалы ғылыми зерттеулермен айналысып, оң нәтижелерге қол жеткізгім келеді. Сонымен қатар постдокторантураға тапсырып, зерттеу жұмыстарын одан әрі дамытуды жоспарлап отырмын. дейді ғалым. Навигация Пайдалы сілтеме KAZ RUS ENG Болашаққа қабылдау Ғылыми тағылымдамаларғақабылдау Кезекке тапсырыс беру Байланыс Орталық туралы Компания туралы Директорлар кеңесі Басқарма Құрамы Біздің команда БІРІНШІ БАСШЫНЫҢ БЛОГЫ Қаржылық есептілік Сыбайлас жемқорлыққа қарсы іс-қимыл Нормативтік-құқықтық актілер Жылдық есептер Бос орындар Бос жұмыс орындарының мұрағаты Болашақ стипендиясы Үміткерге Стипендиатқа Түлекке Үкіметаралықгранттар Ғылыми тағылымдамалар Ғылыми тәжірибелер туралы Үміткерге Конкурс жеңімпазына Түлекке Нормативтік-құқықтық актілер Грант иегерлері Іздеу Үміткердің жеке кабинеті
